
**GUVERNUL ROMÂNIEI**



**Hotărâre**

**pentru prelungirea termenului de valabilitate a contractului aprobat prin Hotărârea Guvernului nr. 232/2016 privind aprobarea Contractului de activitate al Companiei Naţionale de Căi Ferate "C.F.R." - S.A. pentru perioada 2016-2020**

Având în vedere dispoziţiileart. 37 și 39 alin. (1) din Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare

În temeiul [art. 108](act:48295%2043226719) din Constituţia României, republicată,

**Guvernul României** adoptă prezenta hotărâre:

**Articol Unic – “**În scopul asigurării continuităţii serviciilor de transport feroviar public, precum şi în scopul asigurării condiţiilor pentru exercitarea neîntreruptă a funcţiilor esenţiale ale administratorului infrastructurii feroviare, astfel cum acestea sunt prevăzute la art. 3 pct. 101 din Legea nr. 202/2016 privind integrarea sistemului feroviar din România în spaţiul feroviar unic european, cu modificările şi completările ulterioare, se aprobă prelungirea valabilităţii contractului de activitate al Companiei Naționale de Căi Ferate C.F.R. - S.A. pentru perioada 2016-2020, până la data de 05 aprilie 2021.”

**PRIM – MINISTRU INTERIMAR,**

**Nicolae – Ionel CIUCĂ**